b'\n_START_ARTICLE_\nSaratovreservoiret\n_START_SECTION_\nReservoiret\n_START_PARAGRAPH_\nReservoiret er skabt af d\xc3\xa6mningen af Saratovskaja vandkraftv\xc3\xa6rk (tidligere Leninskogo komsomola vandkraftv\xc3\xa6rk), der ligger ved byen Balakovo i Saratov oblast. Reservoiret blev fyldt i 1967-1968._NEWLINE_Som f\xc3\xb8lge af oprettelsen af Saratovreservoiret blev 116.000 ha jord oversv\xc3\xb8mmet. Beboerne fra 90 bos\xc3\xa6ttelser og syv byer blev flyttet f\xc3\xb8r oversv\xc3\xb8mmelserne, ligsom 8379 bygninger er blevet flyttet. I alt blev 28.000 menesker flyttet\n_START_SECTION_\nSaratovskaja vandkraftv\xc3\xa6rk\n_START_PARAGRAPH_\nVandkraftv\xc3\xa6rket er et af Europas st\xc3\xb8rste og blev bygget i \xc3\xa5rene 1956\xe2\x80\x931971 som Lenin Komsomol Saratov Vandkraftv\xc3\xa6rk. Det ligger mellem Kujbysjevskojereservoiret opstr\xc3\xb8ms mod nord og Volgogradreservoiret nedstr\xc3\xb8ms mod syd._NEWLINE_Kraftv\xc3\xa6rket leverer kraft til industrierne langs Volga, samt str\xc3\xb8m og oversv\xc3\xb8mmelsesbeskyttelse for byen Saratov. Saratov-v\xc3\xa6rket har en installeret effekt p\xc3\xa5 1 360 MW fordelt p\xc3\xa5 24 generatorer. Produktionen er p\xc3\xa5 5,35 TWh \xc3\xa5rlig i gennemsnit.'